cyanic-selkie/wikianc huggingface dataset:
যান্ত্রিক সুবিধা
অনেক যন্ত্রে যান্ত্রিক সুবিধার উপর ভিত্তি করে, কম বল বা টার্ক তৈরি করা হয়। মনে রাখবেন যে কোন অতিরিক্ত শক্তি বা শক্তি উৎপন্ন হচ্ছে না।
thumb|600px|center|বিভিন্ন গিয়ারের কারণে, চক্রগুলিতে একটি ভিন্ন যান্ত্রিক সুবিধা রয়েছে center|600px|thumb|কপিকল ব্যবহার করে যান্ত্রিক সুবিধা পাবার কিছু উদাহরণ center|600px|thumb| NI-Hunge লিভার দ্বারা প্রাপ্ত যান্ত্রিক সুবিধা
বহিঃসংযোগ
Mechanical advantage
আস্ত্রাইয়ুস
গ্রিক পুরাণে, আস্ত্রাইয়ুস ছিল টাইটান গোত্রভুক্ত একজন দেবতা। সে ছিল টাইটান ক্রিউস ও পোন্তুসের কন্যা এউরিবিয়ার সন্তান। তার সাথে ঊষাদেবী এয়সের বিয়ে হয়। তাদের সন্তানেরা হল - উত্তর (বোরেয়াস), দক্ষিণ (নোতুস), পূর্ব (এউরুস) ও পশ্চিমা (জেফাইরুস) বায়ু এবং ৫ জন আস্ত্রা প্লানেতা (গ্রহ)। ৫ জন আস্ত্রা প্লানেতার নামগুলো হল - এয়স্ফোরুস, পাইরয়ইস, স্তিল্বন, ফাইনন ও ফাইথন।
বাংলাদেশ নেভাল এভিয়েশন
বাংলাদেশ নেভাল এভিয়েশন হচ্ছে বাংলাদেশ নৌবাহিনীর উড্ডয়ন শাখা। বাংলাদেশ নৌবাহিনীকে দ্বি-মাত্রিক শক্তিতে পরিণত করে ১৪ জুলাই ২০১১ সালে এর যাত্রা শুরু হয়।
ইতিহাস
বাম|থাম্ব| বাংলাদেশ নৌবাহিনীর ডরনিয়ার ডিও-২২৮এনজি সামুদ্রিক টহল বিমান
১৯৭১ সালে বাংলাদেশ মুক্তিযুদ্ধের সময় বাংলাদেশ নৌবাহিনী যাত্রা শুরু করে। সেই সময় নৌবাহিনী ছিল কেবল সমুদ্র উপরিস্থ জাহাজ দিয়ে সজ্জিত একটি বাহিনী। নতুন সহস্রাব্দে এসে বাংলাদেশ নৌবাহিনী ডুবোজাহাজ এবং বিমান দিয়ে সজ্জিত একটি ত্রিমাত্রিক বাহিনী হিসেবে গড়ে ওঠার প্রয়োজনীয়তা অনুভব করতে শুরু করে। ২০০৯ সালে নৌবাহিনীর জন্য প্রথম দুটি বিমানের ক্রয়াদেশ দেওয়া হয়। বিমান দুটি ছিল আগুস্তা ওয়েস্টল্যান্ড এডব্লিউ-১০৯ অনুসন্ধান ও উদ্ধার হেলিকপ্টার। ২০১১ সালের ১৪ জুলাই এই দুটি হেলিকপ্টার যুক্ত হওয়ার মধ্য দিয়ে নেভাল এভিয়েশন আনুষ্ঠানিকভাবে যাত্রা শুরু করে। ২০১৩ সালে দুইটি ডরনিয়ার ডিও ২২৮এনজি সামুদ্রিক টহল বিমান এই বহরে যুক্ত হয়।  ২০১০ সালে ফোর্সেস গোল ২০৩০ প্রণয়নের পর এই লক্ষ্য অনুসারে নেভাল এভিয়েশনের উন্নয়ন চলমান রয়েছে।
বাংলাদেশ নেভাল এভিয়েশন ২০১৪ সালের মার্চ মাসে ডিও-২২৮এনজি বিমান নিয়ে নিখোজ মালয়েশিয়া এয়ারলাইন্স ফ্লাইট ৩৭০ এর অনুসন্ধান অভিযানে যোগদান করেছিল। অস্ট্রেলিয়ার এক অনুসন্ধান সংস্থা বঙ্গোপসাগরে বিমানের ধ্বংসাবশেষ শনাক্ত করার দাবি করার পর ২০১৪ সালের মে মাসে নতুন করে আরো একবার অনুসন্ধান অভিযান চালানো হয়েছিল।
প্রতিক
বাংলাদেশ নৌবাহিনীর বিমানসমূহ, বাংলাদেশের জাতীয় পতাকার সাথে মিল রেখে সবুজ ও লাল পরিচয়সূচক চক্র ব্যবহার করে। বিমানের লেজে নৌবাহিনীর পতাকা বসানো থাকে। বিমানের ডানপাশে বাংলায় "বাংলাদেশ নৌবাহিনী" ও বামপাশে ইংরেজিতে "BANGLADESH NAVY" লেখা রয়েছে।
বিমান ঘাঁটি
নেভাল এভিয়েশন বর্তমানে চট্টগ্রাম শাহ আমানত আন্তর্জাতিক বিমানবন্দরের পাশে অবস্থিত নিজস্ব হ্যাঙ্গার থেকে উড্ডয়ন কার্যক্রম পরিচালনা করছে।
বিমান বহর
ডান|থাম্ব| বাংলাদেশ নৌবাহিনীর একটি এডব্লিউ ১০৯ অনুসন্ধান ও উদ্ধার হেলিকপ্টার
ভবিষ্যৎ আধুনিকায়ন পরিকল্পনা
নেভাল এভিয়েশনের জন্য দুটি ডরনিয়ার ডিও ২২৮এনজি বিমান ২০১৭ সালে অর্ডার করা হয় যা বর্তমানে নির্মানাধীন। এই দুটি বিমান সীস্প্রে ৫০০০ই এইএসএ রাডার দিয়ে সজ্জিত হবে।
বাংলাদেশ নৌবাহিনী মোট চারটি হেলিকপ্টার কেনার জন্য দরপত্র আহ্বান করেছিল। এই হেলিকপ্টারগুলিতে ডুবোজাহাজ বিধ্বংসী যুদ্ধ সক্ষমতা, জাহাজ বিধ্বংসী যুদ্ধ সক্ষমতা, দিগন্তের অপর পাশে লক্ষ্যস্থিরকরণ, সামুদ্রিক অনুসন্ধান ও উদ্ধার, বিশেষ অভিযান পরিচালনা ইত্যাদি সক্ষমতা থাকবে।
পিটার সিডল
পিটার ম্যাথিউ সিডল (Peter Matthew Siddle; জন্ম: ২৫ নভেম্বর, ১৯৮৪) ভিক্টোরিয়া প্রদেশের ট্রারালগন এলাকায় জন্মগ্রহণকারী অস্ট্রেলিয়ার টেস্ট ক্রিকেটার। পিটার সিডল মূলতঃ ডানহাতি ফাস্ট বোলার হিসেবেই ক্রিকেট বিশ্বে পরিচিত। অস্ট্রেলিয়া জাতীয় ক্রিকেট দলের পাশাপাশি ঘরোয়া প্রথম-শ্রেণীর ক্রিকেটে ভিক্টোরিয়া দলের পক্ষ হয়ে খেলে থাকেন।
প্রারম্ভিক জীবন
ভিক্টোরিয়া প্রদেশের ট্রারালগন এলাকায় জন্মগ্রহণ করেন পিটার সিডল। তবে গিপসল্যান্ডের মরওয়েলে তিনি বড় হন। ১৪ বছর বয়সে লাট্রোব ক্রিকেট ক্লাবের হয়ে ক্রিকেট খেলতে শুরু করেন। কিশোর অবস্থাতেই অনূর্ধ্ব-১৭ স্তরের ক্রিকেটে বৃহৎ সাফল্য পান। প্রাদেশিক খেলায় ৪৭ রানে ১১ উইকেট নিয়ে জন স্কোলসের ভিক্টোরিয়ান রাজ্য রেকর্ড ভেঙ্গে নতুন রেকর্ড গড়েন।
২০০৩ সালে অস্ট্রেলিয়া ক্রিকেট একাডেমিতে যোগ দেন। সফরকারী ওয়েস্ট ইন্ডিজ দলের বিপক্ষে নভেম্বর, ২০০৫ সালে ভিক্টোরিয়ার পক্ষে প্রথম-শ্রেণীর ক্রিকেটে অভিষিক্ত হন। ২০০৬ সালে তিনি পুনরায় একাডেমিতে যোগ দেন এবং ২০০৬-০৭ মৌসুমে ভিক্টোরিয়ান বুশর‌্যাঞ্জার্সের সাথে পূর্ণাঙ্গভাবে চুক্তিবদ্ধ হন। এরপর কাঁধের অনেক আঘাতপ্রাপ্তি স্বত্ত্বেও স্বল্পসময়ের জন্য খেলার সুযোগ পান; কিন্তু দলে নিয়মিত খেলোয়াড় হিসেবে ছিলেন।
২০১২ সালে ফ্রেন্ডস লাইফ টি২০ প্রতিযোগিতায় অংশগ্রহণের লক্ষ্যে ইংলিশ কাউন্টি ক্রিকেট দল এসেক্সের সাথে চুক্তিবদ্ধ হন। অস্ট্রেলিয়া দলের ওয়েস্ট ইন্ডিজ সফরের এক পর্যায়ে আঘাতের ফলে এসেক্সের সাথে চুক্তির মেয়াদ পূর্ণ করতে পারেননি তিনি।
রিকি পন্টিংয়ের মতো ক্রিকেটের বাইরে তিনিও অস্ট্রেলিয়ান ফুটবল এবং নর্থ মেলবোর্নের একনিষ্ঠ সমর্থক হিসেবে রয়েছেন।
ক্রিকেট জীবন
১২ সেপ্টেম্বর, ২০০৮ তারিখে চার টেস্টে অংশগ্রহণের লক্ষ্যে প্রতিষ্ঠিত বোলার ব্রেট লি, স্টুয়ার্ট ক্লার্ক এবং মিচেল জনসনকে সঙ্গ দেয়ার উদ্দেশ্যে ভারত সফরে ১৫ সদস্যের অস্ট্রেলিয়া দলে সিডল অন্তর্ভুক্ত হন। দ্বিতীয় টেস্টের পূর্ব মুহুর্তে ক্লার্ক কনুইয়ে আঘাত পেলে সিডল খেলতে নামেন। ১৬ অক্টোবর, ২০০৮ তারিখে মোহালির পাঞ্জাব ক্রিকেট অ্যাসোসিয়েশন স্টেডিয়ামের অভিষেক টেস্টের প্রথম ইনিংসে ১১৪ রানের বিনিময়ে ৩ উইকেটসহ খেলায় ১৭৬ রান দিয়ে সর্বমোট ৪ উইকেট পান তিনি।
ক্লার্ক আরোগ্যলাভ করলে সিডল তার স্থান হারান। ২০০৮ সালে ওয়াকা গ্রাউন্ডে অনুষ্ঠিত দক্ষিণ আফ্রিকা দলের বিপক্ষে প্রথম টেস্টে অংশ নেন। বক্সিং ডে টেস্টে দক্ষিণ আফ্রিকার বিরুদ্ধে মেলবোর্ন ক্রিকেট গ্রাউন্ডের প্রথম ইনিংসে ৮১ রানে ৪ উইকেট নেন। সিডনি ক্রিকেট গ্রাউন্ডে অনুষ্ঠিত পরবর্তী টেস্টের প্রথম ইনিংসে ৫৯ রানে নেন ৫ উইকেট। কিন্তু তার প্রচেষ্টা সফল হয় নাই নিজ ভূমিতে ঐতিহাসিক সিরিজ পরাজয় এড়াতে।
খিরসাপাত আম
alt=খিরসাপাত আম|থাম্ব|চাঁপাইনবাবগঞ্জ এর খিরসাপাত আম খিরসাপাত/খিরশাপাত/ক্ষিরশাপাত/ক্ষীরশাপাত আম, উন্নতজাতের আমের মধ্যে অন্যতম। জুন মাসের শুরু থেকেই এই আম পাকতে শুরু করে। আমটি আকারে গোলাকার আকৃতিতে মাঝারি। আমটি লম্বায় প্রায় ৮ সে.মি., প্রস্থে প্রায় ৭ সে.মি. ওজনে প্রায় ২৬৪ গ্রাম মতো হয়। খিরসাপাত আমের বোঁটা বেশ মোটা এবং শক্ত। ত্বক মসৃণ, পাকলে বাইরের ঊর্ধ্বাংশ অর্থাৎ বোঁটার আশপাশে হলুদ রং ধারণ করে। আমের মধ্যাংশ থেকে নিম্নাংশ হালকা সবুজ। এর খাবার উপযোগী অংশ শতকরা ৬৭ দশমিক ২ ভাগ। আঁশবিহীন আমটির শাঁস হলুদাভ। ফলটি সুগন্ধযুক্ত, রসালো ও অত্যন্ত মিষ্টি স্বাদের। মিষ্টি সুগন্ধ ও স্বাদের জন্য জনপ্রিয়তার দিক থেকে এ আমের স্থান শীর্ষে।
ভৌগোলিক নির্দেশক পণ্য
চাঁপাইনবাবগঞ্জের "খিরসাপাত" আম বাংলাদেশের তৃতীয় ভৌগোলিক নির্দেশক বা জিআই পণ্য । জিআই স্বীকৃতির মাধ্যমে  আমটি বাংলাদেশের নিজস্ব পণ্য হিসেবে স্বীকৃত।  শুরুটা প্রায় ২০০ বছর আগে। ময়মনসিংহের মহারাজা সুতাংশু কুমার আচার্য্য বাহাদুর চাঁপাইনবাবগঞ্জের কানসাটে গড়ে তোলেন একটি আমবাগান। সেই বাগানেই অন্যান্য উৎকৃষ্ট জাতের আমের সঙ্গে চাষ হতো খিরসাপাত আম। বর্তমানে চাঁপাইনবাবগঞ্জ জেলার পাঁচটি উপজেলায় বাণিজ্যিকভাবে চাষ হচ্ছে সুস্বাদু এই জাতটি। বর্তমানে বাংলাদেশের উৎপাদিত আমের ৩০ শতাংশই খিরসাপাত আম।
খিরসাপাত ও হিমসাগর
খিরসাপাত আমের সাথে আরেকটি উন্নত জাতের আম হিমসাগর কে অনেক সময় একই বলা হলেও দুইটি আম ভিন্ন। হিমসাগর পশ্চিমবঙ্গের একটি বিখ্যাত আম যা ভারতের ভৌগোলিক নির্দেশক পণ্য। বাংলাদেশের সাতক্ষীরা জেলাতেও এই আমের চাষ হয়। পাকার পর খিরসাপাতি আমের ওপরের অংশ হলুদ রং ধারণ করে। এ ক্ষেত্রে হিমসাগর আম পাকার পরেও সবুজাভ হালকা হলুদ রঙের হবে। খিরসাপাত আম আকারে একটু বড় আর বোটার দিকে চওড়া বেশি। খিরসাপাত এর আরেকটি ছোট জাত রয়েছে ক্ষুদিখিরসা নামের।  ক্ষুদিখিরসার রং একটু কালচে সবুজ। উভয় জাতের মূল্য ও মান একই পর্যায়ের প্রায়।
সময় ও স্থান
জুন মাসের ৭ থেকে ৩০ তারিখ পর্যন্ত খিরসাপাত আমের আসল সময়। গাছ থেকে সংগ্রহের পর আমটি ছয় থেকে আট দিন পর্যন্ত ঘরে রাখা যায়। খিরসাপাত আমের ফলন খুব ভালো।  চাহিদা থাকায় আমটি অত্যন্ত বাণিজ্যসফল ও । চাঁপাইনবাবগঞ্জ  জেলার সর্বত্র, বিশেষ করে শিবগঞ্জ উপজেলায় সর্বাধিক খিরসাপাত আম বেশি হয়। চাঁপাইনবাবগঞ্জ জেলায় ৩ হাজার ৪০০ হেক্টর জমিতে প্রতিবছর ৩৫ হাজার টন খিরসাপাত আম উৎপদন হয়।   এখানকার বাগানে উৎপাদিত খিরসাপাত গুণে ও মানে সর্বোৎকৃষ্ট। চাঁপাইনবাবগঞ্জ ব্যতীত রাজশাহী, নাটোর, দিনাজপুর, বগুড়া ও নওগাঁ অঞ্চলে খিরসাপাত আমের আবাদ হয়ে থাকে। তবে চাঁপাইনবাবগঞ্জ এর পরেই খিরসাপাত উৎপাদনে রাজশাহীর স্থান অগ্রগণ্য।
চাঁপাইনবাবগঞ্জ জেলাটি কৃষি পরিবেশিক অঞ্চল ১১ এর উঁচু গঙ্গা নদী প্লাবন ভূমির অন্তর্ভুক্ত। ভালোমানের খিরসাপাত আম উৎপাদনকারী এলাকার জন্য মাটির পিএইচ ৬.৫-৭.৫ প্রয়োজন, যা উক্ত এলাকায় রয়েছে। এছাড়াও এই অঞ্চলের আবহাওয়া আমের গুণগতমানকে প্রভাবিত করে। সাধারণত দেখা যায়, আমগাছে মুকুল আসার সময়ে আবহাওয়া শুষ্ক ও ঠাণ্ডা এবং আমের বৃদ্ধি ও পরিপক্বতার সময়ে শুষ্ক ও গরম (২৮-৩৫ ডিগ্রি সেন্টিগ্রেড) থাকে ফলে আমের ফলন ও মান উভয়েই ভালো হয়। আমের মুকুল আসার সময় বা মুকুল বের হওয়ার পর বৃষ্টিপাত হলে বিভিন্ন রোগ ও পোকামাকড়ের আক্রমণ হতে পারে এবং আমের বৃদ্ধি ও পরিপক্বতার সময়ে বেশি বৃষ্টি হলে আমের গুণগতমান খারাপ হয়। এদেশের অন্য জেলাগুলোতে আম উৎপাদন হলেও মাটি ও আবহাওয়ার বিশেষ পার্থক্যের কারণে চাঁপাইনবাবগঞ্জে অধিক পরিমাণে খিরসাপাত আম উৎপাদন সম্ভব।
উৎপাদন
খিরসাপাত আম বাগান তৈরির জন্য জমি প্রথমে চাষ দিয়ে ভালোভাবে তৈরি করে নিতে হয়। পরে নকশা অনুযায়ী জনপ্রিয়  বর্গাকার পদ্ধতিতে নির্দিষ্ট জায়গায় আমের চারা রোপণ করা হয়। বর্ষার শুরুতে অর্থাৎ আষাঢ়-শ্রাবণ মাসে আম গাছ রোপণের উপযুক্ত সময়। অতিরিক্ত বর্ষার সময় চারা রোপণ না করাই ভালো।  গর্ত করার পর  ১০-১৫ দিন গর্ত রোদে শুকিয়ে নিতে হবে। গর্ত ভর্তি করার সময় ওপরের মাটির সাথে ১০ কেজি গোবর সার, ৫০ গ্রাম টিএসপি, ২৫০ গ্রাম এমপি, ২৫০ গ্রাম জিপসাম ও ৫০ গ্রাম জিঙ্ক সালফেট ভালোভাবে মিশিয়ে, মিশ্রিত মাটি নিচে এবং নিচের মাটি ওপরে দিয়ে গর্ত ভর্তি করতে হবে। গর্ত ভর্তির ১০-১৫ দিন পর গর্তের মাঝখানে চারাটি সোজাভাবে লাগিয়ে চারিদিকে মাটি দিয়ে চাপ দিতে হবে। রোপণের পরে গাছে সেচ দিতে হবে এবং গাছটি একটি শক্ত খুঁটি দ্বারা বেঁধে দিতে হবে।  চারাটির বয়স ২-৩ বছর হলে এবং চারার গোড়া থেকে নতুন  ডালপালা গজালে তা কেটে ফেলতে হবে। গাছের দৈহিক বিকৃতি দেখা দিলে তা কেটে ফেলতে হবে। গাছটির বয়স ৪-৫ বছর হলে গাছে আম ধরাতে হবে। ফলন্ত গাছের পরগাছা, শুকনা ডাল, রোগাক্রান্ত ডালপালা ছাঁটাই করতে হবে। বছরে দুইবার  আম গাছে সার প্রয়োগ করতে হবে। বর্ষার শুরুতে একবার এবং বর্ষার পরে আর একবার সার প্রয়োগের পরে প্রয়োজনীয় সেচ প্রদান করতে হবে। আম গাছে পুষ্পমঞ্জরি বের হয়েছে কিন্তু ফুল ফোটেনি এবং আম মটর দানার মতো হলে এই দুই অবস্থায় সেচ প্রদান করতে হবে। আম গাছে প্রধান পোকার মধ্যে আমের ফলছিদ্রকারী এবং মাছি পোকা অন্যতম। এগুলোকে অনুমোদিত মাত্রার কীটনাশক প্রয়োগ করে এবং ব্যাগিং পদ্ধতিতে দমন করা যায়। আমের রোগের মধ্যে অ্যানথ্রাকনোজ ও বোঁটা পচা রোগ অন্যতম। এ রোগগুলোকে অনুমোদিত মাত্রার ছত্রাকনাশক এবং আম সংগ্রহের পর গরম পানিতে আম শোধনের মাধ্যমে দমন করা যায়।
ফ্রোজেন ২
ফ্রোজেন ২ (ইংরেজি: Frozen 2; অথবা Frozen II হিসেবে শৈলীকৃত) হলো ওয়াল্ট ডিজনি এনিমেশন স্টুডিও কর্তৃক তৈরি একটি আসন্ন মার্কিন সঙ্গীতধর্মী এবং কল্পকাহিনীভিত্তিক কম্পিউটার অ্যানিমেটেড চলচ্চিত্র। এটি ২০১৩ সালের ২২শে নভেম্বরে মুক্তিপ্রাপ্ত ফ্রোজেন চলচ্চিত্রের দ্বিতীয় সংস্করণ। পূর্বের চলচ্চিত্রের মতো এই চলচ্চিত্রেও মূল চরিত্রগুলোতে ক্রিস্টেন বেল, ইডিনা মেনজেল, জনাথন গ্রফ এবং জশ গ্যাড কণ্ঠ দিয়েছেন; এর পাশাপাশি ইভান রাশেল উড এবং স্টার্লিং কে. ব্রাউন প্রথমবারের মতো কণ্ঠ দিয়েছেন। এই চলচ্চিত্রটি ২০১৯ সালের ২২শে নভেম্বরে  ওয়াল্ট ডিজনি পিকচার্স দ্বারা ২ডি, ৩ডি এবং আইম্যাক্স ৩ডি-তে মুক্তি পাবে।
সূচনা
প্রথম চলচ্চিত্রের ঘটনার তিন বছর পর, এলসা উত্তর দিক থেকে একটি অদ্ভুত শব্দ শুনতে শুরু করে।রানী এলসা, তার বোন আনা, ক্রিস্টোফ, ওলাফ এবং সভেন এলসার ক্ষমতার উৎস খুঁজতে এবং তাদের রাজ্যকে রক্ষা করতে তাদের স্বদেশ,অ্যারেন্ডেলের বাইরে একটি নতুন যাত্রা শুরু করে।
মুক্তি
ফ্রোজেন ২ ২০১৯ সালের ২২শে নভেম্বরে ওয়াল্ট ডিজনি পিকচার্স কর্তৃক ২ডি, ৩ডি এবং আইম্যাক্স ৩ডি-তে মুক্তি পাবে। এর পূর্বে এটির মুক্তির তারিখ ২০১৯ সালের ২৭শে নভেম্বর ঘোষিত হয়েছিল।
খাইবার পাখতুনখোয়ার গভর্নর
খাইবার পাখতুনখোয়ার গভর্নর হলেন পাকিস্তানের খাইবার পাখতুনখোয়া (পূর্বে উত্তর-পশ্চিম সীমান্ত প্রদেশ)-এর প্রাদেশিক সরকারের প্রদেশ প্রধান। যদিও গভর্নর কাগজে প্রদেশের প্রধান, এটি মূলত একটি আনুষ্ঠানিক অবস্থান; এবং প্রধান ক্ষমতা খাইবার পাখতুনখোয়ার মুখ্যমন্ত্রী এবং খাইবার পাখতুনখোয়ার মুখ্য সচিবের হাতে।
যাইহোক, পাকিস্তানের ইতিহাস জুড়ে, প্রাদেশিক গভর্নরদের ক্ষমতা ব্যাপকভাবে বৃদ্ধি পায়, যখন প্রাদেশিক পরিষদগুলি ভেঙে দেওয়া হয় এবং প্রশাসনিক ভূমিকা গভর্নরদের সরাসরি নিয়ন্ত্রণে আসে, যেমন ১৯৫৮-১৯৭২ এবং ১৯৭৭-১৯৮৫ সালে সামরিক আইনের ক্ষেত্রে, এবং ১৯৯৯-২০০২ এর গভর্নরের শাসন। খাইবার পাখতুনখোয়ার ক্ষেত্রে, ১৯৭৫ এবং ১৯৯৪ সালে দুটি সরাসরি গভর্নর শাসন ছিল, যখন সেই সময়ের প্রাদেশিক মুখ্যমন্ত্রীদের অপসারণ করা হয়েছিল এবং পরিষদগুলি ভেঙে দেওয়া হয়েছিল।
বহিঃসংযোগ
খাইবার পাখতুনখোয়া সরকারের অফিসিয়াল ওয়েবসাইট
বিট্রিস গ্রেগ
বিট্রিস গ্রেগ (জন্ম ১৮৬৯) ১৯০০ থেকে ১৯৪০ সালের মধ্যে ত্রিনিদাদের লেখক, সম্পাদক এবং নারী অধিকার কর্মী ছিলেন। তিনি এই সময়সীমার মধ্যে মহিলাদের নাগরিক, অর্থনৈতিক এবং রাজনৈতিক সমতার জন্য অন্যতম প্রভাবশালী কণ্ঠস্বর ছিলেন। ত্রিনিদাদে নির্বাচনে অংশ নেওয়া প্রথম নারীদের মধ্যে তিনি অন্যতম ছিলেন।
জীবনী
গ্রেগ ১৮৬৯ সালে কানাডার নিউফাউন্ডল্যান্ডের সেন্ট জনসে জন্মগ্রহণ করেন।   তিনি ষোল বছর বয়সে তার মিশনারি স্কটিশ পিতামাতার সাথে ত্রিনিদাদে চলে যান এবং তারপরে ভারতে পড়াশোনা করেন, ভারতীয় মহিলাদের বশীভূত করার বিষয়ে থিওসোফি এবং ক্যাথরিন মেয়োর কাজের ধারণার সংস্পর্শে আসেন। ত্রিনিদাদে ফিরে এসে, ১৮৯১ সালে, তিনি উইলিয়াম গ্রেগকে বিয়ে করেন এবং তার সেড্রোস এস্টেটে বাসস্থান গ্রহণ করেন। অল্প বয়সে বিধবা হয়ে তিনি সক্রিয়তা এবং সামাজিক কাজের দিকে ঝুঁকেছিলেন।
গ্রেগ ত্রিনিদাদ ইউনিয়ন অফ গার্লস ক্লাব গঠন করেন এবং দ্বীপজুড়ে শাখা সংগঠিত করেন। তিনি টিচার্স ট্রেড ইউনিয়ন এবং ত্রিনিদাদ লেবার পার্টির সাথেও কাজ করেছিলেন। ১৯২০-এর দশকের শেষের দিকে, তিনি ইস্ট ইন্ডিয়ান উইকলিতে অবদান রাখতে শুরু করেন, মেয়েদের শিক্ষা এবং বাল্যবিবাহের মতো বিষয়ে ইন্দো-ত্রিনিদাদীয় মহিলাদের পক্ষে বক্তব্য রাখার জন্য একজন সক্রিয় কর্মী হয়ে ওঠেন। তিনি পণ্ডিত অযোধ্যা প্রসাদের উপদেষ্টা হিসেবেও দায়িত্ব পালন করেন যখন তিনি দ্বীপটি পরিদর্শন করেন এবং ত্রিনিদাদ ও টোবাগোতে আর্য সমাজ প্রতিষ্ঠা করেন। ১৯২৭ সালে যখন স্পেন বন্দরে নারীদের অবস্থানের বিষয়টি নিয়ে তীব্র বিতর্ক চলছিল, তখন গ্রেগ একটি প্রকাশ্য বক্তৃতা দেন, "জনজীবনে নারীদের অবস্থান", এই যুক্তিতে যে নারীরা সেবা এবং কর প্রদান করতে প্রস্তুত। পোর্ট অফ স্পেন গেজেট তার যুক্তি প্রত্যাখ্যান করে, কিন্তু দুই বছর পর নারীদের সেবা করার অধিকার দেওয়া হয়। ১৯২৯ সালের মধ্যে, গ্রেগ বিকনের সহযোগী সম্পাদক ছিলেন এবং লাইব্রেরিতে নিয়মিত কলাম ছিল। তার সাংবাদিকতার প্রচেষ্টা সামাজিক বিষয়ের উপর কেন্দ্রীভূত ছিল, যেমন ১৯৩১ সালে শ্রমিক নেতার একটি অংশ নাগরিক বিবাহ এবং বিবাহবিচ্ছেদে ধর্মের সম্পৃক্ততা সম্পর্কে। তিনি যুক্তি দিয়েছিলেন যে বিবাহবিচ্ছেদ ছাড়া, বিবাহ মহিলাদের কারারুদ্ধ করে, পুরুষদের তাদের সুবিধার্থে তাদের স্ত্রীব্যবহার করার অনুমতি দেয়।
১৯৩৬ সালে, গ্রেগ সিটি কাউন্সিলে একটি আসনের জন্য প্রতিদ্বন্দ্বিতা করা প্রথম তিন মহিলার একজন হন। যদিও তিনি সবচেয়ে সম্মানিত নাগরিকদের একজন এবং নারী অধিকারের জন্য সবচেয়ে প্রভাবশালী কণ্ঠস্বরগুলির মধ্যে একজন ছিলেন, গ্রেগের যোগ্যতার কাগজপত্র প্রত্যাখ্যান করা হয়েছিল। একই বছর, তিনি ব্রিটিশ ওয়েস্ট ইন্ডিজ এবং ব্রিটিশ গায়ানা মহিলা সমাজকর্মীদের সম্মেলনে অড্রে জেফারস এবং সামাজিক কর্মীদের কোটেরি দ্বারা আয়োজিত একটি উপস্থাপনা করেন, "দ্য নিউ এজ অ্যান্ড উইমেন্স প্লেস ইন ইট"। বক্তৃতায় তিনি যুক্তি দেখিয়েছিলেন যে নারীদের পুরুষদের সমান মানসিক ক্ষমতা রয়েছে এবং যদিও প্রায়শই অধস্তন এবং দমন করা হয়, মহিলারা সমাজে সমান অংশগ্রহণকারী হিসাবে সংহত হতে প্রস্তুত।
উত্তরাধিকার
গ্রেগের সঙ্গে গ্রেট্রুড প্রোটেইন এবং লুইস রাওলি, মে ফার্কুয়ারসন  এবং জ্যামাইকার উনা মারসন  এবং অড্রে জেফার্স  ক্যারিবিয়ান জুড়ে নারীবাদ ছড়িয়ে দিতে সাহায্য করেছিলেন।  তাকে তার যুগের অন্যতম গুরুত্বপূর্ণ নারীবাদী বলা হয়  এবং তার কাজ গেমা রামকিসুনের মত অন্যান্য নারীবাদীদের প্রভাবিত করে।
বাঘ হাজরিকা
বাঘ হাজরিকার জন্ম হয়েছিল অসমের গড়গাঁওর কাছের ঢেকরীগাঁওতে। আসল নাম ছিল ইসমাইল সিদ্দিকি। একদিন একটি বাঘ তার গ্রামে ঢুকে পড়লে তিনি একা হাতেই বাঘটিকে হত্যা করেন৷ এই খবর আহোম রাজা চক্রধ্বজ সিংহের কাণে যায় এবং রাজা তার প্রতিভা দেখার জন্ড রাজসভায় নিমন্ত্রণ করেন। রাজা তার বীরত্ব দেখে প্রশংসা করেন এবং তাকে এক হাজারজন পাইকের নিচে হাজরিকা পদবী দেন। তখন থেকেই ইসমাইল সিদ্দিকির নাম বাঘ হাজরিকা হয়৷
শরাইঘাটের যুদ্ধে নৌকা-চালনায় পারদর্শী বাঘ হাজরিকা লাচিত বরফুকনের সহচর ছিলেন। তিনি সাহসীকতার সাথে শরাইঘাটর যুদ্ধে মোগলের বিরুদ্ধে লড়াই করেছিলেন৷
কিংবদন্তি
শরাইঘাটের যুদ্ধের সময়ে লাচিত বরফুকনের গৃহ ছিল ব্রহ্মপুত্রের দক্ষিণে, এবং রামসিংহর উত্তরে, কামান দক্ষিণে তাক করে, যুদ্ধ পাচদিন চলে। লাচিত বিষণ্ণ হন, কারণ, মোগলের কামানে বহুে অসমীয়া সৈন্যর জীবহানি ঘটে। বাঘে বলেন, এর সমাধান করার দায়িত্ব আমার। রাতে বাঘ, নিজের সহযোদ্ধাদের সাথে লুইত সাঁতরিয়ে মোগলের সব বারুদে জল ঢেলে আসেন। ফলে পাচদিন কামান বন্ধ থাকে।
ইহুদি ভাষাসমূহ
ইহুদী ভাষাসমূহ বলতে সাধারণতঃ ইস্রায়েলের বাইরে থাকা প্রবাসী ইহুদী সম্প্রদায়গুলোর জনসাধারণের দ্বারা উন্নত ভাষা ও উপভাষাগুলোকে বোঝানো হয়ে থাকে। ইহুদীদের মৌলিক ভাষা হল হিব্রু, যদিও ব্যাবিলনীয় নির্বাসনের পশ্চাৎ আরামীয় ভাষাই হয়ে দাঁড়ায় তাদের চলিত ভাষা। ইহুদী ভাষাসমূহে আদিম হিব্রু ও ইহুদী-আরামীয় ভাষাগুলির সাথে স্থানীয় অনিহুদী ভাষাগুলোর একটি সুমধুর সমন্বয় সর্বদা লক্ষণীয়।
প্রাচীন ইতিহাস
প্রাচীন উত্তরপশ্চিম সেমিটিক লিখনের প্রামাণ্যসামগ্রী তাম্রযুগের অন্তিমপর্বে (২৩৫০-১২০০ খ্রীস্টপূর্ব) পাওয়া যায়। এই সময়কালের প্রাচীন হিব্রু ভাষার সাথে অন্যান্য উত্তরপশ্চিম সেমিটিক উপভাষাগুলোর মধ্যে বিশেষ পার্থক্য খুঁজে বের করা কঠিন; তবে, লক্ষণীয় পৃথকীকরণ শুরু হয়ে যায় লৌহযুগ থেকেই (১২০০-৫৪০ খ্রীস্টপূর্ব)। পৃথক ভাষা হিসেবে হিব্রুর উৎপত্তি হয় খ্রীস্টপূর্ব ২য় সহস্রকের দ্বিতীয়ার্ধে জর্দান নদী ও ভূমধ্য সাগরের মধ্যবর্তী কানান অঞ্চলে।
এখনও পর্যন্ত আবিষ্কৃত প্রাচীনতম হিব্রু লিখন (খ্রীস্টপূর্ব ১০ম শতাব্দী)পাওয়া যায় কির্বেৎ কৈয়ফাতে। ১ম সহস্রকের প্রথমাংশে ইস্রায়েলী জাতিসমূহ কানানে রাজত্ব স্থাপন করে, যেটি পরে বিভক্ত হয়ে যায় উত্তরে ইস্রায়েল রাষ্ট্র এবং দক্ষিণে যুদাঃ সাম্রাজ্যে। ৭২২ খ্রীষ্টপূর্বে অ্যাসিরীয়দের কাছে যুদ্ধে হেরে ইস্রায়েল রাষ্ট্রের পতন হয়, এবং ৫৮৬ খ্রীষ্টপূর্বে যুদাঃ সাম্রাজ্য বাবিলনীয়দের কাছে পরাজিত হয়। যুদার উচ্চবর্গ নির্বাসিত হয় এবং ইহুদীদের প্রথম মহামন্দির ধ্বংস করা হয়। ঐ সময় আরামীয় ভাষাই ব্যাবিলনে নির্বাসিত ইহুদীদের প্রধান ভাষা হয়ে ওঠে। এর প্রামাণ্যনথি পাওয়া যায় ৫ম শতাব্দী খ্রীস্টপূর্বের এলেফ্যান্টাইনি দ্বীপের কয়েকটি ইহুদী-আরামীয় পাণ্ডুলিপিতে। পরবর্তীকালে পারস্য সাম্রাজ্য যুদাকে একটি প্রদেশের স্বীকৃতি প্রদান করে এবং ইহুদী নির্বাসিতদের স্বদেশে ফিরে যাওয়ার এবং তাদের মহামন্দির পুনর্নির্মাণের অনুমতি দেয়। আরামীয় ভাষা ইস্রায়েলের উত্তরাংশে গালিলেয়া ও সামারিয়াতে সাধারণের চলিত ভাষা হয়ে ওঠে, যদিও যুদাতে হিব্রু ভাষাই খানিকটা আরামীয় প্রভাবের সাথে ব্যবহার করা হত।
৩৩২ খ্রীস্টপূর্বে অ্যালেক্স্যান্ডার যুদাঃ রাজ্য দখল করে। হেলেনীয় কালে যুদেয়া (অর্থাৎ যুদাঃ) হাশমোনীয়দের শাসনে স্বাধীন রাজ্য হয়ে ওঠে। কিন্তু এরপরই রোমানরা যুদেয়ার স্বাধীনতার পরিসমাপ্তি ঘটায়; তারা মহান হেরোডকে যুদেয়া প্রদেশের শাসনকর্তার দায়িত্বভার দেন। ৭০ খ্রিষ্টাব্দে রোমানদের বিরুদ্ধে প্রথম ইহুদী বিদ্রোহে দ্বিতীয় মহামন্দিরের ধ্বংস হয় এবং ১৩২-১৩৫ খ্রিষ্টাব্দে দ্বিতীয় বার-কোচবা বিদ্রোহে যুদেয়া থেকে ইহুদী জনগোষ্ঠীর এক বিশাল অংশ প্রস্থান করতে বাধ্য হয়। প্রাচীন হিব্রু ভাষা দ্বিতীয় মহামন্দিরের সময়কালের পশ্চাৎ মিশনীয় হিব্রুতে বিবর্তিত হয়, যেটি ২০০ খ্রীস্টাব্দ নাগাদ মৌখিক প্রচলনের থেকে সরে গিয়ে একটি সাহিত্যিক ভাষাতে পরিণত হয়। প্রবাসী ইহুদী সম্প্রদায়গুলিতে হিব্রু ভাষা সাহিত্যিক ও স্তোত্রপদ্ধতির ভাষা হিসেবে ব্যাপকভাবে ব্যবহৃত হতে থাকে, হিব্রু ভাষার চলিত ভাষা হিসেবে পুনরাবির্ভাবের পূর্বে ইহুদী পণ্ডিতদের সাহিত্য, মধ্যযুগীয় সাহিত্য আর আধুনিক সাহিত্যের ভাষা হয়ে।
খাজা খান মুহাম্মদ
মাওলানা খাজা খান মুহম্মদ (১৯২০-৫ মে ২০১০) একজন পাকিস্তানি ইসলামি পণ্ডিত এবং খানকাহ সিরাজিয়া কুন্ডিয়ান-এর প্রাক্তন অধ্যক্ষ এবং আলমি মজলিস তাহাফ্ফুজ খতমে নবুয়াত-এর আমির ছিলেন।
প্রাথমিক জীবন এবং শিক্ষা
খাজা খান মুহাম্মদ ১৯২০ সালে মিয়াওয়ালি জেলায় খাজা উমর সাহেবের পরিবারে জন্মগ্রহণ করেন। তিনি ষষ্ঠ শ্রেণি পর্যন্ত স্কুলে পড়াশোনা করেন। তারপর তিনি খানকাহ সিরাজিয়া কুন্ডিয়ানে কোরআন এবং প্রাথমিক ধর্মীয় শিক্ষা লাভ করেন। তিনি আরও পড়াশুনার জন্য জামিয়াহ ইসলামিয়াহ তালিমুদ্দিন দাভেলে ভর্তি হন। তারপরে পড়াশোনা শেষ করতে তিনি দারুল উলুম দেওবন্দে যান। ইজাজ আলী আমরোহি এবং অন্যান্য বিশিষ্ট শিক্ষক ছাড়াও হুসাইন আহমদ মাদানির বিশিষ্ট ছাত্র ছিলেন।
কর্মজীবন
১৯৪১ সালে দারুল উলুম দেওবন্দ থেকে স্নাতক ডিগ্রি অর্জন করার পরে তিনি খানকাহ সিরাজিয়া কুন্ডিয়ায় ফিরে এসে সেখানে শিক্ষকতা শুরু করেন। তিনি খানকাহ সিরাজিয়ায় মৃত্যুর আগ পর্যন্ত প্রায় ষাট বছর অধ্যক্ষ হিসাবে দায়িত্ব পালন করেছিলেন। তিনি ১৯৭৭ সালে মুহাম্মদ ইউসুফ বানুড়ির মৃত্যুর পরে আলমি মজলিস তাহাফ্ফুজ খতমে নবুয়াতের আমিরের দায়িত্বও পালন করেছিলেন। তিনি প্রায় প্রতি বছর হজ্ব পালন করতেন। তিনি প্রায় ৬৫ বার হজ করেছেন ।
মৃত্যু এবং উত্তরাধিকার
খাজা খান মুহাম্মদ ৯০ বছরেরও বেশি বয়সী ছিলেন এবং বার্ধক্য ও দুর্বলতা ছাড়া সম্ভবত তার কোনও রোগ ছিল না, তবে শেষ কয়েক দিন ধরেই গুরুতর জন্ডিসের কারণে তিনি মুলতানে চিকিৎসাধীন ছিলেন এবং মাগরিবের নামাজের পর বুধবার ৫ ই মে তিনি মারা যান। তার জানাজার নামাজে তার ছেলে ও উত্তরাধিকারী খলিল আহমেদ ইমামতি করেছিলেন। এতে সারাদেশের কয়েক মিলিয়ন লোক উপস্থিত ছিলেন এবং খানকাহ সিরাজিয়া কবরস্থানে তার পরামর্শদাতা মাওলানা আবদুল্লাহ লুধিয়ানভীর পাশে তাকে দাফন করা হয়েছিল। জানাজায় মাওলানা ফজলুর রেহমান, তৎকালীন ফেডারেল মন্ত্রী আতাউর রহমান, উবায়দুর রহমান জিয়া, মুহম্মদ তাকী উসমানী, সলিমুল্লাহ খান, আব্দুর রাজ্জাক ইস্কান্দার, আব্দুল গফুর হায়দারী, মুহাম্মদ রফি উসমানী, মাওলানা আমজাদ খান, হাফিজ হুসাইন আহমেদ, মুহাম্মদ হানিফ জলন্ধরী, গুল নসিব খান ও ক্বারী ফয়জুর রহমান আলভী প্রমূখ উপস্থিত ছিলেন। তৎকালীন পাঞ্জাবের মুখ্যমন্ত্রী মুহাম্মদ শাহবাজ শরীফের প্রতিনিধিত্ব করে পাঞ্জাব বিধানসভার সদস্য আলী হায়দার নূর খান নিয়াজী জানাজায় অংশ নিয়েছেন এবং কবরে পুষ্পস্তবক অর্পণ করেছেন।
পুষ্প রত্ন সাগর
প্রারম্ভিক জীবন
পুষ্প রত্ন সাগর স্থানীয় শিক্ষক জগৎ লাল মাস্টারের পার্শ্ববর্তী স্বগৃহে পরিচালিত একটি বিদ্যালয়ে শিক্ষা গ্রহণ করেন। পুষ্প রত্ন সাগর ১৯৪২ খ্রিষ্টাব্দের ১২ জানুয়ারি কাঠমান্ডুর ইতুল বহাল এলাকার বনিয়া গোত্রের নানি দেবী বনিয়ার সাথে বিবাহ বন্ধনে আবদ্ধ হন। ১৯৪৩ খ্রিষ্টাব্দে তিনি তিব্বতের লাসার উদ্দেশ্যে কাঠমান্ডু ত্যাগ করেন। সেখানে তিনি পৈতৃক বাণিজ্য কুঠিতে যোগ দেন, যা স্থানীয়ভাবে ঘোরাসিয়র নামে পরিচিত ছিল।
কর্মজীবন
লাসায় অবস্থানকালে পুষ্প রত্ন নেপালের রাণা শাসক নেপাল ভাষাকে অবদমনের অপচেষ্টা ও লেখকদের কারাদণ্ডের বিরুদ্ধে পরিচালিত আন্দোলনের দ্বারা আলোড়িত হন। তিনি তার মাতৃভাষার প্রতি সম্মানার্থে কিছু করার সিদ্ধান্ত নেন। এর প্রেক্ষিতে নেপাল ভাষার একটি ব্যাকরণ রচনার প্রয়াস চালান, যা শিক্ষার্থীদের মধ্যে উপকারী বিনেচুত হবে। ১৯৪৯ খ্রিষ্টাব্দে তিনি কাঠমান্ডুতে ফিরে আসেন এবং ব্যাকরণের পাণ্ডুলিপি লেখা সমাপ্ত করেন। ১৯৫২ খ্রিষ্টাব্দে সুবোধ নেপাল ভাষা ব্যাকরণ নামে তার রচিত ব্যাকরণ গ্রন্থাকারে প্রকাশিত হয়।
১৯৫১ খ্রিষ্টাব্দে তিনি নেপাল থেকে থৌনকনহে নামক নেপাল ভাষার সর্বপ্রথম মাসিক সাময়িকী প্রকাশ করেন। সাময়িকীটির প্রতিষ্ঠার সময় পুষ্প রত্ন সাগর এর সহকারী সম্পাদক হিসেবে নিযুক্ত হন। নেপাল ভাষার প্রকাশনা বিকাশের স্বার্থে তিনি আরও দুইজন তিব্বতি সমমনা ব্যক্তিদের সাথে একটি জোট গঠন করেন। এই দুইজন ব্যক্তি হলেন পূর্ণ কাজি তাম্রকার ও রত্ন মান সিংহ তুলাধর। এই তিনজন একত্রে ১৯৫২ খ্রিষ্টাব্দে পুষ্প রত্নের কাঠমান্ডুর ১১/১২২ অসন তিয়ৌড় টোলের বাসায় নেপাল প্রেস নামে একটি ছাপাখানা প্রতিষ্ঠা করেন। এই ছাপাখানায় ব্যবহৃত যন্ত্রটি ছিল কলকাতা থেকে আনা একটি দ্বিতীয় হস্তের ভিকোবোল্ড লেটারপ্রেস যন্ত্র।
এছাড়াও পুষ্প রত্ন সাগর বেশ কিছু সংগঠনের সক্রিয় কর্মী ছিলেন। তিনি ধর্মোদয় সভার একজন সক্রিয় সভ্য ছিলেন, যা ১৯৪৪ খ্রিষ্টাব্দে ভারতের সারনাথে প্রতিষ্ঠিত হয়েছিল। নেপাল থেকে বহিষ্কৃত বৌদ্ধ ভিক্ষু ও নিবেদিত ব্যক্তিরা থেরোবাদী বৌদ্ধ ধর্মের প্রচারণার জন্য এই ধর্মীয় সংগঠন প্রতিষ্ঠা করেছিলেন।
১৯৫৭ খ্রিষ্টাব্দে তিনি নেপালি বাণিজ্য সঙ্ঘ, লাসার কাঠমান্ডু দপ্তরের সচিব নিযুক্ত হন। সে সময় তিনি কাঠমান্ডু ভ্রমণরত চীনা প্রধানমন্ত্রী চৌ এন লাইয়ের সম্মানে একটি সংবর্ধনা সভার আয়োজন করেন।
১৯৬৯ খ্রিষ্টাব্দে পুষ্প রত্ন সাগর নেপাল প্রিন্টিং প্রেস নামে একটি মুদ্রণালয় প্রতিষ্ঠা করার মাধ্যমে নেপাল ভাষার প্রতি তার অবদান জারি রাখেন। তিনি নেপাল ভাষা, নেপালি ও ইংরেজি ভাষায় শব্দগুলোর যথার্থ অর্থ সমন্বয়ে একটি অভিধান সংকলন করেন; এবং ১৯৯৮ খ্রিষ্টাব্দে তিনি নেপাল ভাষায়া শব্দকোষ নামে অভিধানটি প্রকাশ করেন।
সম্মাননা
১৯৯৪ খ্রিষ্টাব্দের ৩১ অক্টোবর নেপাল ভাষা পরিষদ পুষ্প রত্ন সাগরকে "ভাষা থুয়া" (ভাষার রক্ষক বা পোষক) উপাধিতে ভূষিত করে।
তিনি নেপাল লিপি গুঠি নামক সংগঠনের অন্যতম পৃষ্ঠপোষক মনোনীত হন, যার উদ্দেশ্যে নেপালি পাণ্ডুলিপিগুলো সংরক্ষণ করা।
২০০৮ খ্রিষ্টাব্দে পুষ্প রত্ন তুলাধর ধর্মোদয় সভা কর্তৃক আয়োজিত একটি সম্মেলনে নেপালে বৌদ্ধ ধর্মের প্রতি তার অবদানের জন্য তাকে সংবর্ধিত করে। এরপর নেপালের প্রতিনিধি সভার সভাপতি সুভাস নেমওয়াং পুষ্প রত্নকে অভিনন্দন জানিয়ে একটি চিঠি দেন।
৯৯তম যুগ্ম ব্রিগেড
৯৯তম যুগ্ম ব্রিগেড যা "৯৯ কমপোজেট ব্রিগেড" নামেও পরিচিত। এটি বাংলাদেশ সেনাবাহিনীর একটি ব্রিগেড। "পদ্মা বহুমুখী সেতুর সুরক্ষার জন্য ৯৯ কমপোজিট ব্রিগেড প্রতিষ্ঠা" এবং সেনা উন্নয়ন প্রকল্প "ফোর্সেস গোল ২০৩০" প্রকল্পের ভিত্তিতে গঠিত হয়েছিল।
ইতিহাস
১৯ সেপ্টেম্বর ২০১৩ প্রধানমন্ত্রী শেখ হাসিনা আর্মি এভিয়েশন হ্যাঙ্গারে নতুন প্রতিষ্ঠিত ৯৯তম কমপোজিট ব্রিগেডের পতাকা তুলেছিলেন। একই দিনে ৫৮ টি পূর্ব বাংলা, ৩৪ বিআইআর এবং ২০ ইঞ্জিনিয়ারিং কনস্ট্রাকশন ব্যাটালিয়ন পতাকা উত্তোলন করা হয়েছিল।
ইউনিটটির বার্ষিক প্রায় ৬০০মিলিয়ন টাকা ($.৫ মিলিয়ন ডলার) প্রয়োজন হবে যা সেনাবাহিনীর তহবিল থেকে বরাদ্দ করা হবে।
২০১৪ সালে সেনাবাহিনী মেগা অবকাঠামোর পাশে এই সেতুর সুরক্ষার জন্য  স্থাপনাগুলি নির্মাণের জন্য চার বছরের মধ্যে ৩২৬ একর জমি এবং ১৭,৭৪০  মিলিয়ন টাকা চেয়েছিল।
একনেক ১৩ অক্টোবর ২০১৫ সালে উভয় পক্ষের ১১৫ একর জমিতে পদ্মা বহুমুখী সেতুর সুরক্ষার জন্য ৯৯তম যুগ্ম ব্রিগেড প্রতিষ্ঠা নামক প্রকল্পটির অনুমোদন দিয়েছে।
গঠন
৯৯তম যুগ্ম ব্রিগেডে একটি ইঞ্জিনিয়ারিং কনস্ট্রাকশন ব্যাটালিয়ন এবং দুটি পদাতিক ব্যাটালিয়ন (একটি ইস্ট বেঙ্গল রেজিমেন্টের এবং আরেকটি বাংলাদেশ পদাতিক রেজিমেন্টের) রয়েছে। সেনাবাহিনীর অন্যান্য ইউনিট থেকে ব্রিগেডের সৈনিক ও অফিসারদের টানা হয়েছিল।
৯৯ কমপোজিট ব্রিগেডের উপাদানগুলি হ'ল
২২০০+ ব্রিগেড সেনাবাহিনীর ১০৯ কমিশনড অফিসার (ইসিবি -২৭, পদাতিক -৮৮) এবং ২২২৩ নন-কমিশনড অফিসার (ইসিবি -৮২৫, পদাতিক-১২৯৮) নিয়ে গঠিত। তারা ১২২ যানবাহন এবং ২৪৭৯ অস্ত্র ব্যবহার করবে। ব্রিগেডিয়ার জেনারেল শাহ নূর জিলানী (পিএসসি) ব্রিগেডের বর্তমান কমান্ডার।
সুবাহ বাংলা
সুবাহ বাংলা বা  মুঘল বাংলা ছিল মুঘল সাম্রাজ্যের একটি সুবাহ, যা ১৬শ থেকে ১৭শ শতাব্দীর মধ্যবর্তী সময়ে বর্তমানের বাংলাদেশ এবং ভারতের পশ্চিমবঙ্গ, বিহার ও ওড়িশা পর্যন্ত বিস্তৃত ছিল। বাংলা সালতানাত ভেঙে গেলে এই সুবাহের উদ্ভব হয়, এবং সেই সময়ের বিশ্বের অন্যতম বড় এ সাম্রাজ্যটি বিলীন হয়ে যায়। মুঘলেরা বাংলার সমাজ ও সংস্কৃতির উন্নয়নে গুরুত্বপূর্ণ ভুমিকা পালন করে। ১৮ শতকের দিকে এসে স্বাধীন রাষ্ট্র হিসেবে তাদের উত্থান ঘটে।
ইউরোপবাসীরা বাংলাকে পৃথিবীর সবচেয়ে ধনী বাণিজ্য দেশ হিসেবে ধরতো মুঘল বাংলাকে "প্যারাডাইস অফ নেশনস" এবং "বাংলার স্বর্ণযুগ" হিসাবে বর্ণনা করে। মুঘল আমলে বিশ্বের মোট উৎপাদনের (জিডিপির) ১২ শতাংশ উৎপন্ন হত সুবাহ বাংলায়,   যা সে সময় সমগ্র ইউরোপের জিডিপির চেয়ে বেশি ছিল। বাংলার পূর্ব অংশ টেক্সটাইল উৎপাদন এবং জাহাজ নির্মাণের মতো শিল্পে বিশ্বব্যাপী বিশিষ্ট ছিল এবং এটি বিশ্বের রেশম এবং সুতির বস্ত্র, ইস্পাত, সল্টপিটার এবং কৃষি ও শিল্পজাতীয় পণ্যগুলির প্রধান রফতানিকারক ছিল। রাজধানী জাহাঙ্গীরনগর, আজকের আধুনিক ঢাকা, এর জনসংখ্যা ১ লাখের বেশি ছিল। অষ্টাদশ শতাব্দীর মধ্যে, মুঘল বাংলা একটি নওয়াব-স্বাধীন রাষ্ট্র হিসাবে আবির্ভূত হয়েছিল, বাংলার নবাবদের অধীনে এবং ইতোমধ্যে প্রোটো-শিল্পায়ন পর্যবেক্ষণ করে, এটি প্রথম শিল্প বিপ্লবে প্রত্যক্ষভাবে গুরুত্বপূর্ণ অবদান রেখেছিল।
১৭৪১ খ্রিস্টাব্দের পর থেকে একাধিক মারাঠা আক্রমণে মুঘল বাংলা বিধ্বস্ত হয়েছিল, যেখানে মারাঠারা প্রায় ৪০০,০০০ বেসামরিক মানুষকে হত্যা করেছিল বলে ধারণা করা হয়।  আক্রমণগুলির সমসাময়িক বিবরণীতে মারাঠাদের দ্বারা নারী ও শিশুদের বিরুদ্ধে গণধর্ষণ করা,     এবং আক্রান্তদের অঙ্গহানি করার উল্লেখও রয়েছে,  যা বাংলার অর্থনীতিকে ধ্বংস করে দেয়।  ১৭৫৭ সালে পলাশীর যুদ্ধে ব্রিটিশ ইস্ট ইন্ডিয়া কোম্পানি কর্তৃক বিজয় লাভ করার পরে সুবাহ বাংলা বেঙ্গল প্রেসিডেন্সি হিসাবে প্রতিষ্ঠিত হয়।
ইতিহাস
বাম|থাম্ব|[[আকবর, বাংলা বর্ষপঞ্জীর প্রবর্তক]] থাম্ব|১৭৫৭ সালে ব্রিটিশ সৈন্য পলাশীর একটি আম বাগান নিচে বাঙালি সৈন্যদের গুলি করছে প্রথম মুঘল সম্রাট বাবরের রাজত্বকালে বাংলা মুঘলদের অধীন হতে শুরু করে। ১৫২৯ সালে, বাবর ঘঘরার যুদ্ধের সময় শাহী বাংলার সুলতান নাসিরউদ্দিন নুসরত শাহকে পরাজিত করেন। বাবর পরবর্তীকালে বাংলার কিছু অংশ তার সাম্রাজ্যে সংযুক্ত করেন। তার পুত্র এবং উত্তরসূরি হুমায়ুন বাংলার রাজধানী গৌড় দখল করেন। সেখানে তিনি ছয় মাস অবস্থান করেছিলেন। শের শাহ সুরির বিজয়ের কারণে পরে হুমায়ুন পারস্যে আশ্রয় নিতে বাধ্য হন। শের শাহ সুরি মুঘল এবং শাহী বাংলা উভয়ের রাজত্বে ক্ষণকালের জন্য বাধাগ্রস্থ করেছিলেন।
১৫৭৬ সালে রাজমহলের যুদ্ধে বাংলার সুলতান দাউদ খান কররানীর পরাজয়ের পর, মুঘল সম্রাট আকবর মূল বারো সুবাহর একটি হিসেবে বাংলার নাম ঘোষণা করেন, যার সীমানা ছিল বিহার, ওড়িশা এবং মায়ানমার পর্যন্ত। ২৪ নভেম্বর, ১৫৮৬ এক রাজকীয় সমন দিয়ে আকবর পুরো সাম্রাজ্যে একসাথে সুবাহ প্রশাসন চালু করেন। তবে তপন রায়চৌধুরী র দৃষ্টিতে বাংলায় মুঘল শক্তির একীভূতকরণ এবং প্রদেশটির মূল নিয়ন্ত্রণ ১৫৯৪ সালে শুরু হয়েছিল।
১৭শ শতাব্দীতে, মোগলগণ বারো জন ভূস্বামীর বিরোধিতার সম্মুখীন হন, যাদের মধ্যে উল্লেখযোগ্য ছিলেন ঈসা খান। বাংলা একটি শক্তিশালী ও সমৃদ্ধ সাম্রাজ্যে পরিণত হয় এবং বহুত্ববাদী সরকারের নীতির কারণে তা শক্ত অবস্থান লাভ করে। মুঘলেরা ১৬১০ সাল থেকে ঢাকায় নতুন সাম্রাজ্যবাদী মহানগরী গড়ে তোলে, যেখানে ছিল সুবিন্যস্ত বাগান, দুর্গ, সমাধি, প্রাসাদ এবং মসজিদ। সম্রাট জাহাঙ্গীরের প্রতি সম্মান জানিয়ে শহরটিকে তার নামে "জাহাঙ্গীরনগর" নামকরণ করা হয়। ঢাকা মুঘল সাম্রাজ্যের বাণিজ্যিক রাজধানী হিসেবে আবির্ভূত হয়, জানা যায় সাম্রাজ্যের সর্ববৃহৎ রপ্তানি কেন্দ্র ছিল মসলিন বস্ত্রকে ঘিরে।
১৬৬৬ সালে চট্টগ্রামে মুঘলেরা যুদ্ধে জয় লাভ করে আরাকান রাজ্য দখল করে এবং বন্দর নগরীর নিয়ন্ত্রণ পুনরায় নিয়ে নেয়, যার নাম পরিবর্তন করে রাখা হয়েছিল ইসলামাবাদ। পার্বত্য চট্টগ্রামের সীমান্ত অঞ্চলে মুঘল বাংলার একটি উপরাষ্ট্র তৈরি করা হয় এবং ১৭১৩ সালে চাকমা সম্প্রদায়ের সঙ্গে একটি চুক্তি স্বাক্ষরিত হয়।
১৫৭৬ থেকে ১৭১৭ সাল এই সময়টাতে বাংলা মুঘল সুবেদার দ্বারা শাসিত হয়। রাজপরিবারের সদস্যগণ প্রায়ই এই পদে নিযুক্ত হতেন। যুবরাজ শাহ সুজা ছিলেন সম্রাট শাহজাহান এর পুত্র। তিনি তার ভাই আওরঙ্গজেব, দারা শিকোহ ও মুরাদ বাকশ এর সাথে উত্তরাধিকার দন্ধের সময়কালে বাংলার মুঘল সম্রাট হিসেবে নিজের নাম ঘোষণা করেন। তিনি শেষ পর্যন্ত আওরঙ্গজেবের সৈন্যবাহিনী দ্বারা পরাজিত হয়েছিলন। সুজা আরাকানে পালিয়ে যান, যেখানে তার পরিবারের সদস্যদের ম্রাউক ইউ এর রাজার নির্দেশে হত্যা করা হয়। আওরঙ্গজেবের সময়কালে শায়েস্তা খান অত্যন্ত প্রভাবশালী একজন সুবাদার ছিলেন। একসময় বাংলার সুবেদার যুবরাজ মুহাম্মদ আজম শাহ, ১৭০৭ সালে চার মাসের জন্য মুঘল সিংহাসনে অধিষ্ঠিত হোন। সুবেদার ২য় ইব্রাহীম খান ইংরেজ এবং ফরাসি বণিকদের বাংলায় বাণিজ্য করার সুযোগ দেন। শেষ সুবেদার যুবরাজ আজিম-উস-শান ব্রিটিশ ইস্ট ইন্ডিয়া কোম্পানিকে কলকাতায় ফোর্ট উইলিয়াম, ফরাসি ইস্ট ইন্ডিয়া কোম্পানিকে চন্দননগরে ফোর্ট অর্লেন্স এবং ওলন্দাজ ইস্ট ইন্ডিয়া কোম্পানিকে চুঁচুড়ায় দুর্গ নির্মানের অনুমতি দেন।
আজম-উস-শান এর আমলে তার প্রধানমন্ত্রী মুর্শিদকুলি খাঁ বাংলার খুব ক্ষমতাবান একজন হিসেবে উদিত হন। তিনি সাম্রাজ্যের রাজকোষের নিয়ন্ত্রণ লাভ করেন। আজম-উস-শান বিহারে চলে গেলে, ১৭১৭ সালে মুঘল আদালাত প্রধানমন্ত্রীর পদ বংশানুক্রমিক নবাবে উন্নীত করেন। খান মুর্শিদাবাদে নতুন রাজধানী গড়েন। তার বংশধরেরা নাসিরি রাজবংশ গঠন করেন। আলীবর্দী খান ১৭৪০ সালে নতুন রাজবংশ প্রতিষ্ঠা করেন। নবাব মূল বাংলা, বিহার এবং উড়িষ্যার এক বিশাল অংশ শাসন করেন।
বাংলার নবাবগণ
১৮ শতকে মুঘল রাজসভার প্রভাব খুব দ্রুতই শেষ হয়ে যায়, বিশেষ করে পারস্যের নাদের শাহ এবং আফগানিস্তানের আহমদ শাহ দুররানি আক্রমণের মুখে পড়ে। বাংলায় সে ব্যবস্থায় কায়িক শ্রমের জন্য কম মজুরি প্রদান করে, অভিজাতদের সম্পদ মজুদ করতে দেখা যায়।
বাংলার নবাবগণ অনেক ইউরোপীয় ঔপনিবেশিক শক্তির সঙ্গে চুক্তিতে প্রবেশ করেন, এছাড়া যৌথসঙ্গ কোম্পানি যারা ব্রিটেন, হাবসবার্গ অস্ট্রিয়া, ডেনমার্ক, ফ্রান্স এবং নেদারল্যান্ডকে প্রতিনিধিত্ব করে তারাও এতে যুক্ত হয়।
মারাঠা আক্রমণ
পুনরুত্থিত হিন্দু মারাঠা সাম্রাজ্য আঠারো শতকে সমৃদ্ধ বাংলার বিরুদ্ধে নৃশংস আক্রমণ চালায়, যা বাংলার নবাবদের পতনকে আরও ত্বরান্বিত করে। বিহার দখল ও পশ্চিমবঙ্গের হুগলি নদীর পূর্ব পর্যন্ত মারাঠা বাহিনী আক্রমণ চালায়। বাঙ্গালীদের কাছে এরা বর্গি নামে পরিচিত। তারা গ্রাম পোড়ানোর কৌশল প্রয়োগ করে এবং স্থানীয় জনগণের বিরুদ্ধে ব্যাপক গণহত্যা চালায়, যা বাংলার অর্থনীতিকে ধ্বংস করে দেয়। আক্রমণগুলির সমসাময়িক বিবরণীতে মারাঠাদের দ্বারা নারী ও শিশুদের বিরুদ্ধে গণধর্ষণ করা   , এবং আক্রান্তদের অঙ্গহানি করার উল্লেখও রয়েছে।
আক্রমণগুলি বাংলার অর্থনীতিকে ব্যাপকভাবে ক্ষতিগ্রস্ত করেছিল, কারণ মারাঠা আক্রমণে নিহত হওয়া অনেক লোক ছিল বণিক, তাঁতি, রেশম এবং তুঁত চাষকারীর অন্তর্ভুক্ত। উদাহরণস্বরূপ, কাশিম বাজারে ১৭৪২ খ্রিস্টাব্দে, মারাঠারা তাঁতীদের তাঁতসহ অনেক ঘরবাড়ি পুড়িয়ে ফেলে যেখানে রেশম তৈরি করার মালামাল রাখা হতো।
মারাঠা আগ্রাসন, বাংলার নবাব মারাঠাদেরকে বাংলা ও বিহারের চৌথা (চার ভাগের এক ভাগ) হিসাবে প্রতিবছর ১.২ মিলিয়ন টাকা শ্রদ্ধা নিবেদন করতে হতো, ফলস্বরূপ মারাঠারা আর বাংলায় আক্রমণ না করতে রাজি হয়। নাগপুরের রঘুজী ভোঁসলের নেতৃত্বে অভিযানগুলি ওড়িশার উপর অলিখিতভাবে মারাঠা নিয়ন্ত্রণ প্রতিষ্ঠা করেছিল, যা ১৭৫২ সালে মারাঠা আধিপত্যে আনুষ্ঠানিকভাবে অন্তর্ভুক্ত হয়। বাংলার নবাবগণও পূর্ববর্তী বছরগুলির চৌথার বকেয়ার হিসেবে মারাঠাদের ৩.২ মিলিয়ন রুপি দিয়েছিলেন। বাংলা ব্রিটিশদের দখল না হওয়া অবধি ১৭৫৮ সাল পর্যন্ত মারাঠাদের কাছে বাংলার নবাব এই চৌথাটি প্রদান করতেন।
ব্রিটিশ উপনিবেশ
১৮ শতকের শেষের দিকে ব্রিটিশ ইস্ট ইন্ডিয়া কোম্পানি এ অঞ্চলের শীর্ষস্থানীয় সামরিক শক্তি হিসেবে আবির্ভূত হয়। ১৭৫৭ সালে তারা পলাশীর যুদ্ধে ফরাসি এবং সিরাজ-উদ-দৌলার মিত্র বাহিনীকে পরাজিত করে, এটি মূলত নবাবের একবার বিশ্বস্ত সেনাপতি মীরজাফরের বিশ্বাসঘাতকতার কারণে ঘটে। নবাবের শাসনাধীন বাংলা, বিহার এবং উড়িষ্যার দখল তারা নিয়ে নেয়। ১৭৬৫ সালে বক্সারের যুদ্ধের পর মুঘল রাজসভা থেকে শুল্ক আদায়ের অধিকার পায় এবং ১৭৯৩ সালে ব্রিটিশ ঔপনিবেশিক সাম্রাজ্যের অন্তর্ভুক্ত হয়। ১৮৫৭ সালে সিপাহী বিদ্রোহের পরে আনুষ্ঠানিকভাবে ব্রিটিশ রাজ কোম্পানি আইন প্রবর্তন করলে, মুঘলদের কর্তৃত্ব শেষ হয়ে যায়।
অন্য ইউরোপীয় শক্তিগুলোও বাংলায় মুঘলদের সীমানার মাঝে ছোট ছোট বসতি গড়ে তোলে, যেমন ফরাসি ঔপনিবেশিকরা চণ্ডীগড়ে, ডেনমার্কের ঔপনিবেশিকরা শ্রীরামপুরে বসতি গড়ে তোলে।
সামরিক অভিযানসমূহ
জোওো ডি ব্যারোসের মতে, ভালো গোলন্দাজ বাহিনী থাকার কারণে আরাকান ও ত্রিপুরার চেয়ে বাংলার সেনাবাহিনীর সামরিক আধিপত্য বেশি ছিল। বাংলার সেনাবাহিনীর উল্লেখযোগ্য পরিমাণ কামান ছিল। বাংলা ইউরোপে বারুদ এবং শোরার (saltpeter) বড় রপ্তানিকারক ছিল। মুঘল সেনাবাহিনী ইদ্রাকপুর দুর্গ, সোনাকান্দা দুর্গ, হাজীগঞ্জ দুর্গ, লালবাগ দুর্গ এবং জঙ্গলবাড়ী দুর্গ সহ এই অঞ্চল জুড়ে অনেক দুর্গ তৈরি করে। মুঘলরা আরাকানি এবং পর্তুগিজ জলদস্যুদের বঙ্গোপসাগরের উত্তর-পূর্ব উপকূলীয় অঞ্চল থেকে বিতাড়িত করে। মধ্যযুগের শেষের দিকে এবং আধুনিক যুগের শুরুতে, বাংলা তার নৌবাহিনী এবং জাহাজ নির্মাণের জন্য প্রসিদ্ধ ছিল।
মুঘলদের উল্লেখযোগ্য সামরিক লড়াইয়ের তালিকে নিচে দেয়া হলঃ
কৃষি সংস্কার
মুঘলরা গাঙ্গেয় ব-দ্বীপে বড় ধরনের অর্থনৈতিক উন্নয়ন প্রকল্প প্রণয়ন করে, যা জনতাত্ত্বিক বিন্যাসে রুপ নেয়। সরকার কৃষিজমি সম্প্রসারণ করতে উর্বর ভাটি অঞ্চলের বন বিস্তীর্ণ অঞ্চল সাফ করে ফেলে। এটি বাহিরের মানুষদের, বিশেষ করে কৃষক ও জাইগীরদের ব-দ্বীপে চাষ করতে উৎসাহিত করে। এতে গ্রামবাসীদের সর্দার হিসেবে সূফীদেরকে দায়িত্ব দেয়া হয়। সম্রাট আকবর ফলন বৃদ্ধি ও কর আদায়ের সুবিধার জন্য আধুনিক বাংলা বর্ষপঞ্জী প্রবর্তন করেন। এই অঞ্চল উপমহাদেশের মধ্যে সবচেয়ে উৎপাদনশীল অঞ্চলে পরিণত হয়। স্থানীয় সূফী-সাধকগণ ইসলামিক এবং বাঙালি সংস্কৃতির এক সমন্বয় ঘটান, যা বাঙালি মুলসিম সমাজকে আরও উন্নত করে।
স্থাপত্য
মুঘল স্থাপত্য বাংলায় বিস্তার লাভ করতে থাকে ১৬শ, ১৭শ এবং ১৭ শতকে। ১৫৮২ সালের বগুড়ার খেরুয়া মসজিদ প্রথম দিকের অন্যতম একটি নিদর্শন। তারা আগের সুলতানি আমলের স্থাপত্যশৈলী প্রতিস্থাপন করে। যেটা সব চেয়ে বেশি প্রয়োগ করা হয়েছিল ঢাকায়। বুড়িগঙ্গার তীরে অবস্থিত মুঘল নগরী পূর্বের ভেনিস নামে পরিচিতি লাভ করেছিল। লালবাগ কেল্লা ব্যাপকভাবে বাগান, ফোয়ারা, একটি মসজিদ, একটি কবর, একটি বৈঠক খানা (দিওয়ান-ই খাস) এবং দরজাযুক্ত একটি দেয়াল দ্বারা সজ্জিত করা হয়েছিল। ঢাকার বড় কাটরা এবং ছোট কাটারা ছিল সকল ব্যবসা-বাণিজ্যের কেন্দ্রবিন্দু। এই শহরের আরও অন্যান্য স্থাপ্যতের মধ্যে অন্যতম হচ্ছে, ধানমন্ডি শাহী ঈদগাহ (১৬৪০), সাত গম্বুজ মসজিদ (১৬৮০), হাজী শাহাবাজের মাজার ও মসজিদ (১৬৭৯) এবং খান মোহাম্মদ মৃধা মসজিদ (১৭০৪)। বাংলার নবাবগণের আমলে মুর্শিদাবাদ শহরও মুঘল স্থাপ্যতের স্বর্গে পরিণত হয়। কাটরা মসজিদ (১৭২৩) এখানকার সবচেয়ে লক্ষণীয় স্থাপত্য।
গ্রামীণ পশ্চাৎপদ অঞ্চলে দেশীয় বাঙালি ইসলামিক শৈলীর সাথে মুঘল উপাদান যুক্ত করে জাঁকজমকপুর্ন স্থাপত্য তৈরি হতে থাকে। যার মধ্যে অন্যতম চমৎকার শৈলী হচ্ছে টাঙ্গাইলের আতিয়া মসজিদ (১৬০৯)। বেশ কিছু অনন্য পোড়ামাটির হিন্দু মন্দির স্থাপত্য এই সময়কালে তৈরি করা হয়েছিল। এসবের মধ্যে কান্তজীর মন্দির (১৭০৪) এবং বিষ্ণুপুরের মন্দিরসমুহ (১৬০০-১৭২৯) উল্লেখযোগ্য।
শিল্প
প্রকৃত বাঙালি-মুঘল শিল্প জামদানির মসলিন কাপড়ে প্রতীয়মান হয়। জামদানি ফরাসি তাঁতিরা প্রথম তৈরি করেছিলেন। এই শিল্প বাঙালি-মুসলিম তাঁতিদের হাতে আসে জুহুলাস নামে একজনের হাত ধরে। এই শিল্প ঐতিহাসিকভাবেই ঢাকা শহরের চারপাশ দিয়ে গড়ে উঠেছিল। শহরটিতে প্রায় ৮০,০০০ তাঁতি ছিল। জামদানীতে ঐতিহ্যগতভাবেই জ্যামিতিক পুষ্পশোভিত নকশা থাকতো। এই নকশায় কখনো কখনো ইরানি কিছু কাপড়ের নকশার সাদৃশ্য পাওয়া যায়। জামদানী সকলের মন জয় করে এবং বাংলার নবাব ও দিল্লির আদালতের রাজকীয় পৃষ্ঠপোষকতা লাভ করে। এক ধরনের আঞ্চলিক বাঙালি মুঘল শৈলী ১৮ শতকে মুর্শিদাবাদে উন্নতি লাভ করেছিল।
জনসংখ্যা
১৭৫৭ সালের পলাশীর যুদ্ধের মাধ্যমে ব্রিটিশ ইস্ট ইন্ডিয়া কোম্পানির বাংলা জয় করার পরে ১৭৬৯ সালে বাংলার জনস্ংখ্যা ছিল ৩ কোটি যা ছিয়াত্তরের মন্বন্তরের পর ব্যাপক ভাবে কমে যায়। তখন সমগ্র ভারতের জনসংখ্যা ১৭৫০ সালে ছিল ১৯ কোটি ( যার মধ্যে বাংলার জনসংখ্যা রয়েছে ১৬% ),যেখানে ১৭৫০ সালে এশিয়ার জনসংখ্যা অনুমান করা হয় ৫০ কোটি ( যার মধ্যে বাংলার জনসংখ্যা রয়েছে ৬%) এবং বিশ্বের জনসংখ্যা ১৭৫০ সালে ৭৯ কোটি ছিল বলে অনুমান করা হয় ( যার মধ্যে বাংলার জনসংখ্যা রয়েছে ৩.৮%)।
ব্রিটিশ শাসনের আগে, বাংলার রাজধানী ঢাকা শহরের জনসংখ্যা ছিল দশ লাখের লোকেরও বেশি।
ধর্ম
বাংলা মুসলমান সংখ্যাগরিষ্ঠ ও হিন্দু সংখ্যালঘুদের নিয়ে একটি সমৃদ্ধ প্রদেশ ছিল। স্থানীয় সূফী নেতারা ইসলামী ও বাঙালি সংস্কৃতিচর্চা একত্রিত করেছিলেন যা বাঙালি মুসলিম সমাজকে বিকশিত করেছিল।
অভিবাসন
মুঘল আমলে সাফাভি সাম্রাজ্য থেকে ব্যাপকভাবে অভিবাসী বাংলায় আসতে থাকে। ফার্সি প্রশাসক ও সামরিক কমান্ডারদের বাংলায় মুঘল সরকার কর্তৃক তালিকাভুক্ত হয়। একটি আর্মেনী সম্প্রদায় ঢাকায় বসবাস শুরু করে এবং কাপড়ের ব্যবসায় আধিপত্য বিস্তার করে, এতে তাদের ৩.৫% শুল্ক প্রদান করতে হতো।
অর্থনিতি এবং ব্যবসা
মুঘল সাম্রাজ্যের সবচেয়ে বড় অর্থনৈতিক অঞ্চল ছিল বাংলার সুবাহ। এটাকে নন্দকানন হিসেবে বর্ণনা করা হতো। অভ্যন্তরীণ সম্পদের অর্ধেকই উৎপাদন হতো এই অঞ্চল থেকে। এই অঞ্চল থেকে শস্য, সুতি মুসলিন ও সিল্ক, মদ ও ওয়াইন, লবণ, অলংকার, ফল, ধাতু এবং মুক্তা রফতানি করা হতো। ১৭ এবং ১৮ শতকে ইউরোপিয়ান কোম্পানিগুলো মুঘল বাংলায় অনেক ব্যবসায়িক খাত তৈরি করে। ঢাকা মুঘল বাংলার সবচেয়ে বড় শহর এবং বাণিজ্যিক রাজধানী ছিল। চট্টগ্রাম ছিল সবচেয়ে বড় বন্দর নগরী। উপকূলবর্তী বাণিজ্যিক অঞ্চল আরাকান, অযোধ্যা, বালেশ্বর, আচেহ, জহর, বান্তাম, মাকাসসার, শ্রীলঙ্কা, বন্দর আব্বাস, মক্কা, জেদ্দা, বসরা, আদিন, মাস্কাট, মখা এবং মালদ্বীপ এর সাথে যোগাযোগ ছিল।
১৮শ শতকের বাংলায় মজুরি এবং জীবনযাত্রার মান ব্রিটেনের তুলনায় বেশি ছিল, যেখানে ব্রিটেনের জীবনযাত্রার মান ইউরোপে সর্বোচ্চ ছিল।
কৃষি সংস্কার
মুঘলরা বাংলার বদ্বীপকে কেন্দ্র করে একটি বিশাল অর্থনৈতিক উন্নয়ন প্রকল্প চালু করেছিল যা তার জনসংখ্যার বিন্যাস বজায় রাখে। সরকার কৃষিজমি সম্প্রসারণের জন্য উর্বর ভাটি অঞ্চলে বিস্তীর্ণ বনভূমি সাফ করে। তারা কৃষক ও জায়গিরদার সহ জনবসতিদেরকে এই বদ্বীপে বসতি স্থাপনের জন্য উৎসাহিত করে। সুফীদেরকে গ্রামের অধ্যক্ষ বা প্রধান হিসাবে নিয়োগ হয়। সম্রাট আকবর ফসল ও কর সংগ্রহের উন্নতির জন্য আধুনিক বাংলা ক্যালেন্ডারটিকে পুনরায় সংস্কার করেছিলেন। এই সুবাহ অঞ্চলটি উপমহাদেশের বৃহত্তম শস্য উৎপাদক হয়ে ওঠে। আবুল ফজলের  আইন-ই-আকবরী  এবং কিছুটা মির্জা নাথনের  বাহারিস্তান-ই-গায়েবি  তে আমরা বঙ্গীয় রাজস্ব প্রশাসনের স্বল্প বিবরণ পাই। আইন-ই-আকবরী মতে',"“প্রতি বছরের চাহিদা কিস্তিতে আট মাসের মধ্যে পরিশোধ করা হ্তো, তারা (রায়ত) নিজেরাই রাজস্ব প্রাপ্তির জন্য নির্ধারিত স্থানে মোহর ও টাকা নিয়ে আসে, কারণ এখানে সরকার এবং চাষীদের মধ্যে শস্যের বিভাজন প্রচলিত ছিল না। ফসল সর্বদা প্রচুর পরিমাণে বিদ্যমান থাকত, ফলে পরিমাপের উপর জোর দেওয়া হ্তো না এবং ফসলের প্রাক্কলন অনুসারে রাজস্ব দাবিগুলি নির্ধারণ করা হতো।”"
বাঙালি কৃষকরা ১৬০০ থেকে ১৬৫০ সালের মধ্যে লাভজনক নতুন নতুন ফসলের চাষ শুরু করে যার মধ্যে তুঁত চাষ এবং রেশম চাষের কৌশল শিখেছে ছিল। সুবাহ বাংলার বিশ্বের একটি রেশম উৎপাদনকারী অঞ্চল হিসাবে প্রতিষ্ঠিত করে।
টেক্সটাইল শিল্প
মুঘল শাসনের অধীনে, বিশ্বব্যাপী মসলিন ও রেশম ব্যবসায়ের কেন্দ্রবিন্দু ছিল বাংলা। মুঘল আমলে তুলা উৎপাদনের সর্বাধিক গুরুত্বপূর্ণ কেন্দ্রটি ছিল বাংলা, বিশেষত রাজধানী ঢাকা এর আশেপাশে অঞ্চল,এজন্য মধ্য এশিয়া র মতো দূরবর্তী বাজারগুলিতে মসলিনকে "ডাকা" বলা হত।
প্রশাসনিক বিভাগ
প্রথমে সুবাহর রাজধানী ছিল তান্ডায়। ১৫৯৫ সালের ৯ নভেম্বর, রাজমহলে নতুন রাজধানী প্রতিষ্ঠা করেন মান সিংহ ১, যিনি এর নাম দেন আকবরনগর। সুবাদার ইসলাম খান চিশতী ১৬১০ সালে রাজধানী রাজমহল থেকে ঢাকায় স্থানান্তরিত করেন এবং নাম দেয়া হয় জাহাঙ্গীরনগর। ১৬৩৯ সালে শাহ্‌ সুজা পুনরায় রাজমহলে রাজধানী স্থানান্তরিত করেন। ১৬৬০ সালে মুজ্জাম খান (মীর জুমলা) আবার রাজধানী ঢাকায় নিয়ে আসেন। ১৭০৩ সালে বাংলার দিওয়ান মুর্শিদ কুলি খান তার দপ্তর ঢাকা থেকে মকসুদাবাদে নিয়ে যান এবং পরবর্তিতে যার নাম রাখা হয় মুর্শিদাবাদ।
যেসব সরকার (জেলা) এবং পরগনা (তহশিল) বাংলার সুবাহতে ছিলঃ
সরকার
১৫৭৬ থেকে ১৭১৭ সালের মাঝের সময়টাতে রাজ্য সরকার মুঘলদের নিযুক্ত একজন ভাইসরয় (সুবেদার নাজিম) দ্বারা পরিচালিত হয়। ভাইসরয় তার নিজের মন্ত্রিসভা এবং চার প্রধানমন্ত্রীদের (দেওয়ান) সাথে নিয়ে ব্যাপক কর্তৃত্ব প্রতিষ্ঠা করেছিলেন। মুল বাংলার, বিহার ও উড়িষ্যার জন্য তিন সহকারী সুবাদারের ছিলেন, যারা নায়েব নাজিম হিসেবে পরিচিত ছিলেন। বিস্তৃত জমিদারী আভিজাত্য মুঘলগণ বাংলায় প্রতিষ্ঠা করেন। অভিজাতগণ শুল্ক ও লভ্যাংশ সংগ্রহ করার জন্য নিযুক্ত ছিলেন। ভূস্বামীগণ জায়গীর উপাধি লাভ করেছিলেন। কাজি উপাধি প্রধান বিচারপতির জন্য সংরক্ষিত ছিল। মনসবদাররা মুঘল সেনাবাহিনীর প্রধান এবং ফজুদাররা ছিলেন জেনারেল। মুঘলরা আকবরের আমলে ধর্মনিরপেক্ষ বহুত্ববাদের জন্য প্রশংসিত হয়েছিলেন এবং আকবর সেসময় তার প্রবর্তিত ধর্ম দীন-ই-ইলাহির প্রচার শুরু করেন। পরবর্তিতে শাসকগণ আরও রক্ষণশীল ইসলামে জোর দেন।
১৭১৭ সালে মুঘল সরকার তাদের প্রভাবশালী সহকারী ভাইসরয় ও প্রধানমন্ত্রী মুর্শিদ কুলি খানের সাথে দ্বন্দ্বের কারণে ভাইসরয় আজিম-উস-শানকে সরিয়ে নেয়। ক্রমবর্ধমান আঞ্চলিক স্বায়ত্তশাসনের জন্য মুঘল আদালত বাংলায় বংশগত আধিপত্য অনুমোদন দেয়। ফলে খান দাপ্তরিক উপাধি নাজিম নামে পরিচিতি লাভ করে। তিনি নাসিরি রাজবংশ প্রতিষ্ঠা করেন। ১৭৪০ সালে জিরিয়ার যুদ্ধে আলিবর্দি খান অভ্যুত্থান ঘটান এবং স্বল্পস্থায়ী আফসার রাজবংশ প্রতিষ্ঠা করে। সকল বাস্তবতার প্রেক্ষিতে নাজিমগণ স্বাধীন শাসক হিসেবে কাজ করতে থাকেন। ইউরোপীয় ঔপনিবেশিক শক্তিগুলো নওয়াব হিসেবে তাদের প্রতি অনুগত্য প্রকাশ করেন।
চান্দা
চান্দা (বৈজ্ঞানিক নাম: Papilio helenus (Linnaeus)) এক প্রজাতির বড় আকারের প্রজাপতি, যার মূল শরীরটা কালো বর্ণের এবং ডানায় চাঁদের আকৃতির সাদা অথবা ফিকে হলুদ রঙের নকশা দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
উপপ্রজাতি
চান্দা প্রজাপতিদের ১৩টি উপপ্রজাতি দেখা যায়। তার মধ্যে দুটি উপপ্রজাতি ভারতে দেখা যায়ঃ
আকার
প্রসারিত অবস্থায় চান্দার ডানার আকার ১০০-১২০ মিলিমিটার দৈর্ঘ্যের হয়।
বিস্তার
সাধারণত এই জাতীয় প্রজাপতিটি ভারতের নীলগিরি, মালাবার অঞ্চল, হিমালয় সন্নিহিত অঞ্চল (উত্তরাঞ্চল থেকে অরুণাচল প্রদেশ) এছাড়া সিকিমএ ২১০০ মিটার উচ্চতা অবধি এদের দেখা যায়। ভারতের বাইরে নেপাল, ভুটান, বাংলাদেশ, মায়ানমার, শ্রীলঙ্কা থেকে মালয় এবং চিন পর্যন্ত এদের বিস্তার। এরা পাহাড়ি অঞ্চল এবং ঘন জঙ্গলের প্রজাপতি। যে সব অঞ্চলে ভারী বর্ষা হয় সেখানে এদের পাওয়া যায়।
বর্ণনা
এই প্রজাপতির ডানার উভয় দিকই কালো বা বাদামি ছোঁয়া কালো বর্ণের হয়। পিছনের ডানার মাঝামাঝি সাদা অথবা ফিকে হলুদ রঙের একটা বড় চাঁদ আকৃতির নকশা দেখা যায়। ডানার নিচের কোণে কয়েকটা লাল রঙের বেড় থাকে আর তার ভেতরে কালো। পিছনের ডানায় বেশ লম্বা পুচ্ছ আছে। এরা ওড়ে খুব দ্রুত বেগে তবে মাটি থেকে বেশি উঁচুতে নয়।
আচরণ
অনেক সময় একসঙ্গে অনেকে মিলে আবার অন্যান্য প্রজাতিদের সাথে একসাথে দল বেঁধে জলপান করতে দেখা যায়। এরা সাধারণত বেশি বৃষ্টিপাতযুক্ত অঞ্চলের জঙ্গলে দেখা যায়। চান্দা দ্রুত ও শক্তিশালী উড়ান দিতে সক্ষম। এরা খুব বেশি উঁচুতে ওড়ে না। বাগানের ফুলে বসে মধু খেতে এদের প্রায়ই দেখা যায়।
ডিম
চান্দার ডিম গোলাকার এবং কমলা রঙের হয় এতে লালচে বাদামি বর্ণের ছিট দেখা যায়। মাটি থেকে ১০-১২ ফুট উঁচুতে এবং একটু ছায়ার আড়ালে থাকা পাতায় ডিম পাড়ে।
শূককীট
শূককীট গুলি লম্বাটে এবং উজ্জবল ঘন সবুজ বর্ণের হয়।এদের চতুর্থ দেহখন্ডের উপর দিকে কালো সুতোর মতো বিনুনি দেখা যায়। শূককীট পাতার ওপর-পিঠে বা সরু প্রশাখার ওপর বসে বিশ্রাম করে।
আহার্য উদ্ভিদ
এই শূককীট লেবু জাতীয় উদ্ভিদ, যেমন- পাতিলেবু Citrus medica, বাতাবি লেবু Citrus decumana, জাম্বুরা Citrus maxima এছাড়া আশশেওড়া (Glycosmis pentaphylla), দাহন(Toddalia asiatica), (Zanthoxylum acanthopodium) গাছের পাতার রসালো অংশ আহার করে।
দ্বিতীয় আব্বাস হিলমি পাশা
শাসনকাল
পিতার আকস্মিক মৃত্যুর পর আব্বাস ১৮৯২ সালের ৮ জানুয়ারি খেদিভের দায়িত্ব পান। এসময় তিনি ভিয়েনায় কলেজে পড়াশোনা করছিলেন। কিছু সময় পর্যন্ত তিনি ব্রিটিশদের সহযোগিতা করেননি। তরুণ বয়সে তিনি ক্ষমতা প্রয়োগ করতে উৎসাহী ছিলেন। ব্রিটিশ এজেন্ট ও কনসাল জেনারেল স্যার ইভলিন বেরিঙের হস্তক্ষেপের কারণে আব্বাস ক্ষুব্ধ হন। শাসনের শেষের দিকে খেদিভ আব্বাসের ইউরোপীয় উপদেষ্টারা মিশর ও সুদানে ব্রিটিশ আধিপত্যের বিরোধিতা করে একজন মিশরীয় জাতীয়তাবাদিকে প্রধানমন্ত্রী নিয়োগের জন্য আব্বাসকে উৎসাহ দিয়েছিলেন। এসময় ব্রিটিশ পররাষ্ট্রমন্ত্রী লর্ড রসবেরি চিঠিতে জানান যে মন্ত্রিসভায় নিয়োগের ক্ষেত্রে খেদিভ ব্রিটিশ পরামর্শ গ্রহণে বাধ্য। ১৮৯৪ সালের জানুয়ারি মাসে আব্বাস দক্ষিণ সীমান্তে মোতায়েন মিশরীয় সেনাবাহিনী পরিদর্শনে যান। এখানে তিনি ব্রিটিশ অফিসারদের দ্বারা পরিচালিত মিশরীয় সেনাবাহিনীর ইউনিটগুলোকে নিয়ে নেতিবাচক মন্তব্য করেন। এর ফলে মিশরীয় সেনাবাহিনীর ব্রিটিশ কমান্ডার স্যার হার্বার্ট কিচনার তাৎক্ষণিকভাবে পদত্যাগের প্রস্তাব দেন। ক্রোমার কিচনারকে সমর্থন দেন এবং খেদিভ ও প্রধানমন্ত্রীকে চাপ দেন যাতে খেদিভ তার বক্তব্য প্রত্যাহার করেন।
১৮৯৯ সালে ব্রিটিশ কূটনৈতিক আলফ্রেড মিচেল-ইনসকে মিশরে অর্থনীতি বিষয়ক আন্ডার-সেক্রেটারি নিয়োগ দেয়া হয়। ১৯০০ সালে আব্বাস দ্বিতীয়বার ব্রিটেন সফর করেন। এসময় তিনি বলেন যে ব্রিটিশরা মিশরের উন্নয়ন করেছে বলে তিনি মনে করেন এবং ঘোষণা করেন যে তিনি মিশর ও সুদানের ব্রিটিশ কর্মকর্তাদের সহায়তা করতে প্রস্তুত আছেন। তিনি বিচার, কর, শিক্ষা, সেচসহ বিভিন্ন ক্ষেত্রে সংস্কারের ঘোষণা করেন। তিনি কৃষিক্ষেত্রে বেশি আগ্রহ দেখিয়েছিলেন। কায়রোর নিকটে কুব্বাহতে তার ফার্ম ছিল মিশরে কৃষি বিজ্ঞানের জন্য মডেলস্বরূপ। আলেক্সান্দ্রিয়ার পূর্বে মুন্তাজাহতে তিনি অনুরূপ স্থাপনা গড়ে তুলেছিলেন।
আব্বাস প্রকাশ্যে ব্রিটিশদের বিরোধিতা না করলেও গোপনে তিনি মিশরীয় জাতীয়তাবাদি আন্দোলনের সমর্থন করতেন। মুস্তাফা কামিল ছিলেন আন্দোলনের নেতা। আব্বাস ব্রিটিশবিরোধী পত্রিকা আল-মুওয়াইয়াদকে অর্থ সহায়তা প্রদান করেছিলেন। ন্যাশনাল পার্টির জন্য কামিল জনসমর্থন আদায়ের লক্ষ্য ঠিক করার পর আব্বাস জাতীয়তাবাদীদের কাছ থেকে দূরত্ব তৈরী করেন। ১৯০৬ সালে তাদের সাংবিধানিক সরকারের দাবি আব্বাস নাকচ করেন। পরের বছর উম্মাহ পার্টির সাথে প্রতিদ্বন্দ্বিতার জন্য মুস্তাফা কামিলের নেতৃত্বে ন্যাশনাল পার্টি গঠিত হয়। তবে সাধারণভাবে আব্বাসের তেমন বাস্তবিক রাজনৈতিক ক্ষমতা ছিল না। ১৮৯৬ সালে সুদানে আবদুর রহমান আল-মাহদির বিরুদ্ধে লড়াইয়ের জন্য মিশরীয় সেনাবাহিনীকে পাঠানো হয়। এসময় অস্ট্রো-হাঙ্গেরিয়ান আর্চডিউক ফ্রাঞ্জ ফার্ডি‌নেন্ড মিশরে ছিলেন। এক ব্রিটিশ সেনা অফিসারের কাছ থেকে আর্চডিউক এই খবর পান। তিনি আব্বাসকে তা জানানোর পর আব্বাস বিষয়টি সম্পর্কে অবগত হয়েছিলেন।
ক্রোমারের উত্তরসুরি স্যার এল্ডন গোরস্টের সাথে আব্বাসের ভালো সম্পর্ক ছিল। ১৯০৮ সালে বুট্রোস ঘালির নেতৃত্বে ও ১৯১০ সালে মুহাম্মদ সাইদের নেতৃত্বে মন্ত্রিসভা নিয়োগে তারা একে অন্যকে সহায়তা করেছিলেন। গোরস্টের উত্তরসুরি হিসেবে ১৯১২ সালে কিচনারের নিয়োগের সংবাদে তিনি অসন্তুষ্ট হয়েছিলেন। এর ফলে খেদিভের সাথে ব্রিটিশদের সম্পর্কের অবনতি হয়। কিচনার ন্যাশনাল পার্টির নেতাদের নির্বাসন ও বন্দী করেছিলেন। তিনি খেদিভের বিরুদ্ধে অভিযোগ তোলেন এবং তাকে ক্ষমতাচ্যুত করতে চেয়েছিলেন।
১৯১৪ সালের ২৫ জুলাই প্রথম বিশ্বযুদ্ধের প্রারম্ভে আব্বাস কনস্টান্টিনোপল ছিলেন এবং একটি ব্যর্থ হত্যাচেষ্টার ফলে তিনি আহত হন। ৫ নভেম্বর ব্রিটেন তুরস্কের বিরুদ্ধে যুদ্ধ ঘোষণা করে। এসময় তিনি দেশে না ফেরায় তার বিরুদ্ধে মিশর ত্যাগের অভিযোগ করা হয়। ব্রিটিশদের বিরুদ্ধে কেন্দ্রীয় শক্তিকে সহায়তা করার জন্য মিশরীয় ও সুদানিজদের আহ্বান জানানোয় ব্রিটিশরা তার ব্যাপারে সন্দিহান ছিল, তাই উসমানীয় সাম্রাজ্য কেন্দ্রীয় শক্তিতে যোগ দেয়ার পর ব্রিটিশরা ১৯১৪ সালের ১৮ ডিসেম্বর মিশরকে ব্রিটিশ নিরাপত্তার অধীনে একটি সালতানাত ঘোষণা করে এবং আব্বাসকে ক্ষমতাচ্যুত করা হয়। যুদ্ধের সময় আব্বাস উসমানীয়দের সহায়তা করেছেন। সুয়েজ খালের উপর একটি আক্রমণে তিনি নেতৃত্ব দিয়েছিলেন। তার বদলে তার চাচা হুসাইন কামেলকে ব্রিটিশরা সুলতান হিসেবে ক্ষমতায় বসায়।  হুসাইন কামেল মিশর ও সুদানে আব্বাসের সম্পদের উপর বিধিনিষেধ আরোপ করেন এবং আব্বাসকে সহায়তা করার উপর নিষেধাজ্ঞা আরোপ করেন। এসবের ফলে আব্বাসের পক্ষে মিশরে প্রবেশ করা অসম্ভব হয়ে দাঁড়ায়। তিনি সুইজারল্যান্ড ফিরে যান এবং এখানে “দ্য অ্যাংলো-ইজিপশিয়ান সেটলমেন্ট” (১৯৩০) রচনা করেন। ১৯৪৪ সালের ১৯ ডিসেম্বর ৭০ বছর বয়সে তিনি জেনেভায় মৃত্যুবরণ করেন।
বিয়ে ও সন্তান
আব্বাস ১৮৯৫ সালের ১৯ ফেব্রুয়ারি ইকবাল হানিমকে বিয়ে করেন। তাদের দুই পুত্র ও চার কন্যা রয়েছে:
মারিয়ানা তুরুক ছিলেন আব্বাসের দ্বিতীয় স্ত্রী। ১৯১০ সালের ১ মার্চ তাদের বিয়ে হয়। তাদের কোনো সন্তান ছিল না। ১৯১৩ সালে তাদের তালাক হয়।
মুকুল
মুকুল হল বাংলায় প্রকাশিত উচ্চাঙ্গের এক মাসিক শিশুপত্রিকা। ১৮৯৫ খ্রিস্টাব্দে আচার্য জগদীশ চন্দ্র বসুর সহযোগিতায় প্রসিদ্ধ বাঙালি সাংবাদিক ও সম্পাদক রামানন্দ চট্টোপাধ্যায় এই পত্রিকা প্রতিষ্ঠা করেন। প্রথম দিকে সম্পাদনা করতেন শিবনাথ শাস্ত্রী। ১৯০১ খ্রিস্টাব্দ হতে সম্পাদক হন হেমেন্দ্র সরকার।